NETFLIX ESITTÄÄ
PERUSTUU TOSITARINAAN
Taitaa mennä pilveen myöhemmin.
Mitä Sutton Hoossa on meneillään?
Rouvalla on kaivaustyö.
Paljon kiitoksia. Näkemiin. -Kiitos.
Huomenta. Tulin tapaamaan rouva Prettyä.
Basil Brown.
Odottakaa tässä.
Käydäänkö vilkaisemassa? -Selvä.
Tällaiset asiat hoidetaan yleensä museoiden kautta.
Niin, mutta kun otin yhteyttä Ipswichiin, herra Reid Moir sanoi,
ettei sodan alla ryhdytä uusiin hankkeisiin.
Heillä piisaa työtä roomalaisen huvilan kanssa.
Hän sanoi, että olette mukana. -Niin olen.
Hän sanoi, että olette hankala mies.
Niinkö hän sanoi?
Omintakeinen ja kouluttamaton.
Sekö oli hänen suosituksensa?
Olen ollut kaivauksilla siitä saakka, kun lasta on pysynyt kädessä.
Isä opetti minua.
Ehkä Reid Moir ei halua luopua teistä.
Enpä tiedä.
Olen aina halunnut nähdä nämä kummut.
Henry VIII kävi täällä kaivelemassa.
Niin kerrotaan.
Löydöistä ei ole tietoja.
Ostimme maat mieheni kanssa tutkiaksemme kumpuja,
mutta niin se vain jäi.
Mitä ne ovat? Uskallatteko arvata?
Hautakumpuja, arvelen.
Ounastelen, että seisomme hautuumaalla.
Viikinkien.
Ehkä vanhemmallakin.
Kylän tytöt makasivat kuulemma kumpujen päällä raskauden toivossa.
Olen kuullut paljon tarinoita.
Siksikö haluatte kaivaa?
Kuultuanne taruja aarteesta.
Minäkin kiinnostuin arkeologiasta jo, kun kaivauslasta pysyi kädessä.
Lapsuudenkotini alla oli sisterssiläinen luostari.
Autoin isääni kaivamaan apsiksen esiin.
Puhuttelevaa, eikö?
Menneisyys.
Täällä on kaneja, rouva Pretty.
Tiedän sen.
Kanit kaivavat käytäviä. Se hankaloittaa kaivauksia.
Haluaisin aloittaa tästä.
Mielestäni ei kannata aloittaa tästä.
Miksi ette? -Siinä on painauma keskellä.
Ja maa tuntuu tiiviiltä.
Varkaat kaivoivat näihin kuiluja.
Rosvon uurteiksi niitä kutsutaan.
Heidän löytämänsä esineet on sulatettu ja myyty.
Luulen, että teillä olisi parempaa onnea noiden kanssa.
Mutta minulla on aavistus tästä.
Omatpa ovat rahanne, mutta itse kaivaisin todisteiden enkä aavistuksen perusteella.
Olisiko punta, 15 shillinkiä ja 6 penniä viikossa sopiva summa?
Ei.
Kysyin Reid Moirilta, mitä hän maksaa teille.
Hän ei maksa tarpeeksi.
Hyvä on. Pelkäänpä, ettei minulla ole varaa enempään.
Selvä. Ymmärrän.
Robert, mistä sait kaasunaamarin?
Ota se pois.
En tiennyt, että olit… -Tämä ei ole lelu.
Robert, tässä on herra Brown.
Terve, nuori mies. -Robert Pretty. Päivää.
Kuka kintereilläsi on? -Kapteeni Laska roistoineen.
Herra Brown on arkeologi.
Olen kaivaja.
Tulitteko kaivamaan kumpuja?
Valitettavasti en. En tänään.
Suo anteeksi.
Onnea niiden roistojen kanssa, Robert.
Kiitos.
Ja teille kaivauksenne kanssa, rouva.
Samperi.
Herra Brown? -Niin?
Billy Lyons, rouva Prettyn talolta.
Selvä.
Sano, että maanantaina.
Tasan kahdeksalta.
Alle kahden punnan viikkopalkka ei riitä.
Matka on pyörällä liian pitkä, jos aikoo kaivaa koko päivän.
Voisitte yöpyä vaunutallissa Lyonsien luona.
Hra Lyons on kuljettajani, ja rva Lyons vastaa keittiöstä.
Tarvitsen apua. -Saatte yhden miehistä käyttöönne.
Kaksi olisi parempi.
Olen iloinen, että pääsimme sopimukseen.
John Jacobs ja herra Spooner tuovat paimenmajan.
Se voi olla tarpeen kolealla säällä. -Sangen huomaavaista.
Poikani Robert on innokas auttamaan.
Jos hänen seuransa ärsyttää… -Ei suinkaan. Hän voi tulla.
Aloitatteko tästä?
Aloitan.
Veikkaan, että voimme unohtaa tuon suuremman kummun.
Tämä tässä.
Sieltä löytyy vielä jotakin.
No,
en pidättele teitä.
Kiitoksia.
Minun mielestäni mies saisi jättää kummut rauhaan.
Kiitos, rouva. -Kiitos.
Olethan varovainen. Kaadat minut vielä kumoon.
Anteeksi. Herra Brown lähetti hakemaan.
Nytkö? -Niin.
Kiitos viestistä.
Näyttää sellaiselta levyltä, joita saa teurastajalta.
Mustuminen tuossa viittaa nuotioon.
Keitä nuo miehet ovat?
He ovat Ipswich Museumista. Herra Reid Moir soitti.
Hän kysyi työn etenemisestä, joten kutsuin hänet tänne.
Rouva Pretty? Tässä on Guy Maynard, uusi kuraattorimme.
Päivää. -Hei.
Hei, Brown.
Maynard, tulisitteko auttamaan tänne kulmaan?
Jo vain.
Yksi.
Pitääkö ote? Kaksi. -Pitää.
Kolme! Samperi.
Siinäkö kaikki?
Suokaa anteeksi.
Tiedän enemmän kuin sinä, usko tai älä.
Pyydän teitä, rouva Pretty, tukemaan roomalaista huvilaamme.
Sota on käsillä. Työhön tarvitaan nyt kaikki kynnelle kykenevät.
Pyydämme herra Brownia takaisin.
Toivon hänen tekevän työnsä loppuun.
Löytämämme roomalainen huvila lienee suurin Felixstowesta pohjoiseen.
Se on paljon merkittävämpi kuin tämä vähäpätöinen hanke.
Herra Brown siis päättäköön.
Suokaa anteeksi. Aika oli tehnyt puupalasta tiivistä hiekkaa.
En arvannut sen ikää oikein.
Arvelin viikinkejä, mutta se lienee vanhempaa perua.
Anglosaksiselta ajalta. -Erittäin epätodennäköistä.
Tarvitsemme sinua huvilalla. Tulin kertomaan sen, ja…
Rva Pretty päästää sinut.
Sanoin, että päätätte itse.
Sitten jään.
Kiitoksia, rouva.
Anteeksi.
Asia tuli selväksi. Saat kaksi puntaa viikossa.
Saat muutaman päivän aikaa, mutta koska olemme alueen ainoa museo,
harkitsisin tarkkaan, missä töitä riittää.
Selvä.
Hra Brown on kertonut meille kaikenlaista.
Mikä esimerkiksi on arkeologin tärkein ruumiinosa?
En tiedä.
Nenä.
Jos maan alla on jotain, arkeologi haistaa sen.
Käyt katsomassa isääsi iltapäivällä.
Pelkäänpä, että minua tarvitaan täällä.
Saanko poistua?
Jos et syö enää.
Keitetty naudanliha näin kuumana päivänä ei varmaan sovi kenellekään, rouva Lyons.
Se tuntui samalta kuin viime kerralla.
Rouva Pretty, happoa syntyy, koska murehditte.
Olemme puhuneet tästä.
Teidän on lakattava murehtimasta.
Muuten saatte vatsahaavan.
No, jos olette sitä mieltä.
Älkää menkö sinne. Se ei ole turvallista.
Spooner ja Jacobs rakentavat tukia. Emme voi jatkaa ilman niitä.
Luin Howard Carterin kuvausta Tutankhamonin haudan kaivauksista.
Hän seisoi hautakammion kynnyksellä,
ensimmäisenä ihmisenä 3 000 vuoteen,
ja näki maalissa sormenjäljet.
Hän sanoi, että aika menetti merkityksensä.
Mieleeni juolahti, että saatatte löytää ihmisen jäänteitä.
Se on mahdollista.
Kaivaudumme tapaamaan kuolleita.
Oikeastaan kaivamme ne esiin. -Silloin tehdään aina kuolinsyyn selvitys.
Se on kunnioittavaa, vaikka kuolemasta olisi satoja vuosia.
Emme voi kaivaa maata ottamatta huomioon…
Brown?
Herra Brown?
Spooner! Jacobs! Hakekaa apua!
Tuossa!
Löydy jo, Basil.
Varokaa päätä.
Herra Brown!
Herra Brown?
No niin.
Herra Brown.
Olette kunnossa nyt.
Olette kunnossa.
Kirjastoon, Grateley. Laittakaa hänet sohvalle.
Näittekö jotain?
Näinkö jotain?
Kun olitte siellä.
Mieleeni juolahti jotain.
Mitä?
Isoisäni.
Häneltä sain nimeni.
Basil Brown.
Maamies.
Hän opetti minulle kaiken Suffolkin maaperästä.
Näittekö hänet?
En nähnyt mitään. Minä vain…
Ajattelin häntä.
Ehkä hän näki teidät.
Anteeksi.
Oletteko kunnossa?
Herra Brown!
Teidän täytyy levätä.
Kuulkaa, rouva Pretty. Tästähän te piditte.
Halusit minun aloittavan siitä. Se on soikea.
Kuin karjun selkä.
Kaikki muut ovat pyöreitä.
Niin. -Tätä maata on kynnetty 1 000 vuotta.
Ehkä täällä kyntäneet -
ovat vähitellen karsineet maata.
Kun rosvot tulivat,
he kaivoivat kuilun kohtaan, jota luulivat keskikohdaksi.
Mutta se ei ollutkaan. -Aivan.
Idästä länteen, niin luulen.
Sanokaa vain,
ja minä kaivan.
Koneeni törmäsi arktiseen jätteeseen,
ja kun heräsin, oli kulunut 500 vuotta.
Olen nyt jumissa 2400-luvulla. -Millaista siellä on?
Maapalloa hallitsee Killer Kane, joka on erittäin paha mies.
Kuten Hitler?
Niin, mutta viikset ovat kauheammat.
Oliko näiden hautakumpujen kaivajilla viiksiä?
Ja parrat.
He olivat parrakasta porukkaa.
Toisin kuin roomalaiset. He ajoivat partansa.
Viikingeissä ja avaruuslentäjissä on paljon samaa, vai mitä?
Kummatkin etsivät uusia maita ja tappelevat aluksissa.
Kun sitä noin miettii, kyllähän heissä on samaa.
Niitä näkyy jatkuvasti. Lähellä on ilmavoimien tukikohta.
Haluaisitteko lentää, herra Brown?
Minähän lennän.
Joka puolelle kosmosta.
Aina kun katson kaukoputkellani.
Onko teillä kaukoputki?
On. -Otitteko sen mukaan?
Otin.
Näyttäisittekö minulle?
Ehkä.
Voi taivas, miten tuo poika jorisee.
Mitä hän höpisi avaruusmatkailusta?
Herra Brownilla piisaa kirjoja.
Niitä oli iso käärö hänen pyöränsä tarakalla.
Rouva Lyonsin mukaan joukossa oli norjankielisiäkin.
Sopisiko se vihreä silkkileninki?
Sehän on vanha suosikki. -Ei.
Samettinen, jossa on pitsiä.
Rouva Lyons toivoo sen sopivan.
Miten jalkanne voi, herra Grateley?
Paljon paremmin, rouva. Kiitos kysymästä.
Laitetaanko radio päälle? -Kyllä.
…alle 32-vuotiaita sotilaslentäjiä -
pyydetään valmistautumaan kuninkaallisten ilmavoimien koulutukseen.
Hän on ollut täällä vasta 12 vuotta.
Hän tuli tänne Cheshirestä.
Sitten hän nai everstin.
Hän tapasi Edithin, kun tämä kävi vielä koulua.
Hän pyysi tytön kättä tämän 17-vuotispäivänä.
Edith antoi rukkaset.
Hän sanoi, ettei voisi jättää isäänsä.
Hän hoiti isäänsä 13 vuotta ennen tämän kuolemaa.
13 vuotta.
Viimein hän hyväksyi everstin kosinnan.
Hän oli kosinut joka vuosi Edithin syntymäpäivänä.
Pian Robertin syntymän jälkeen -
aviomieskin kuoli.
Ajatella.
MAHTAVIA TARINOITA
Haluatteko vilkaista?
Luulin, että pitää istua. -Kokeilehan.
Juuri noin.
Seuraan sinua kotiin asti.
Odota! Odota nyt Herran tähden!
Äkkiä nyt.
Maynard!
Eikö Snapen hautakummulta löytynytkin rautaniitti?
Snapesta? Basil, mitä sinä löysit?
Hyvänen aika, Basil.
No niin. Löytyykö mitään, Basil? -Pikkuhiljaa.
Hra Spooner, toisitteko mittani majasta?
Hakekaa rouva Pretty tänne.
Hän lähti Lontooseen. -Mitä? Kuinka pitkäksi aikaa?
Lontooseen Robertin kanssa. Pariksi päivää.
Samperi.
No niin, pojat. Aloitetaan. Tulkaapa tänne.
Meillä on sitten näytettävää rouva Prettylle.
Ja kristallilasit.
Sivuovesta, kiitos.
Onko rva Pretty palannut Lontoosta? -Hän käy juuri illalliselle.
Asia on kiireinen.
Ette varmaankaan halua häiritä… -Kyllä se sopii, herra Grateley.
Onko siellä herra Brown? -On, kultaseni.
Teidän on paras tulla katsomaan.
Se on laiva.
Mitä tarkoitatte?
Kummun alle on haudattu laiva.
Miksi joku haluaisi haudata laivan?
Oletan, että se on hauta.
Kenen hauta?
Hauta kuulunee merkittävälle miehelle.
Soturille -
tai kuninkaalle.
He ovat vetäneet laivan joelta mäkeä ylös.
Laivaan on sidottu köydet, ja sitä on vedetty tukkien päällä.
Miehiä ja hevosia sadoittain.
Ei sellaista vaivaa ole nähty kenen tahansa sintin takia.
Voitteko kuvitella ne jäähyväiset?
Ne laulut, joita he lauloivat.
He olisivat juoneet herra Spoonerin pöydän alle.
Viikinkejä?
Epäilen tätä vanhemmaksi.
Maynard on eri mieltä, mutta veikkaan anglosakseja.
Tämä on sinun ansiotasi John Jacobs. Löysit ensimmäisen niitin.
Juuri niin, rouva Pretty.
Onneksi olkoon, herra Brown.
Arvelitte, että siellä on jotain. -Minulla oli aavistus.
Niinhän teillä oli.
Nuori John. Onnittelut, herra Spooner. -Kiitos, rouva.
Emme olisi onnistuneet ilman tätä nuorta miestä.
Robert, laiva!
Kiitos, herra Brown.
On paljon maata siirrettävänä.
Mutta kuka tietää?
Se jatkuu melko varmasti pidemmälle.
Ehtoota.
Tiedättekö, mitä tämä tarkoittaa? Tämä on suuri käänne Ipswichille.
Kaikki maan museot kadehtivat meitä.
Te kastutte, rouva Pretty. -Pelkäänpä jo kastuneeni.
Herra Reid Moir tarjoutui ottamaan ohjat kaivauksilla.
Kieltäydyin hänen tarjouksestaan.
Ette kai. -Kyllä vain.
Mitä hän sanoi?
Ettei minulla ole tähän yksinoikeutta. Se on totta.
Hän poltti varmaan päreensä.
Pyysin serkkuani Rory Lomaxia tänne.
Selvä. -Tarvitsette apuvoimia.
Hän on harrastelija, mutta niin on Reid Moirkin.
Teidän on paras mennä vajaan. Muuten te… -Aivan. Minä menen.
Täällä on märkää.
Halusin kiittää, että jaksatte Robertia.
Hän on kovin malttamaton aamuisin. -Hän pitää minut valppaana.
Onko teillä lapsia?
Ei, me…
Ei.
Palvelijoiden mukaan olette opiskellut kaikkea aina latinasta geologiaan.
Vähäinen koulutus on vaaraksi.
Olette kuulemma kirjoittanut kirjan. -Kyllä.
Tähtitieteellisten karttojen oppaan,
jotta ne olisivat saatavilla tavallisille ihmisille.
Lopetin koulun 12-vuotiaana. Kaipasin aina opiskelemaan.
Sain paikan Lontoon yliopistosta.
Isälle se ei sopinut.
Söisittekö illallista kanssani?
No, kiitos. Kyllä.
Iltaa, Vera.
Huoneessasi odottaa yllätys, Basil.
Jaaha.
May.
Toin puhtaita paitoja.
Oli korkea aikakin.
Oletko ilahtunut näkemisestäni? -Tietenkin.
Et odottanut minua. -En niin.
Kerroin kyllä.
Viime kirjeessä.
Säästin niitä viikonlopuksi.
Paiskin töitä koko päivän. Tunnethan sinä minut.
Kyllä.
Niin tunnen.
Minulla on kiirettä.
Siltä näyttää. Ei mahdu istumaankaan. -Paljon on tekeillä.
Mitä sanoit? -Tänne ei mahdu istumaan.
Anteeksi. On kaikenlaista meneillään.
Sinulla on jotain näytettävää. Näen sen silmistäsi.
En sano mitään.
Tuolla on herra Brown. Naisen kanssa.
Varmaan hänen vaimonsa, joka kirjoittaa hänelle päivittäin.
Sisään.
Herra Brown pahoittelee, ettei pääse.
Siinä kaikki. Kiitos, Ellen.
Sitä voisi kaivaa maata koko elämänsä ajan -
eikä koskaan löytäisi mitään vastaavaa.
Oikea kaunokainen. -Niin on.
Tällaisen kanssa pitää olla varovainen.
Mitä tarkoitat?
Kaikki haluavat osansa laivasta, ja sinä löysit sen.
May. -Älä anna Ipswich Museumin viedä kunniaa.
Ei hän vie… -Tai kartanonrouvan.
Hänen pitäisi nostaa palkkaasi. -Hän tukee…
En pyydä enempää.
Hän on hyvin ystävällinen.
Olet menettänyt sydämesi tälle viikinkineidolle. Huomaan sen.
May, oletko varma, ettet jää yöksi?
Jäisin kyydistä.
Aivan.
Kiitos, kun kävit.
Kaipaan sinua.
Olen lukenut kirjojasi seuraksi. -Etkä ole.
Olen kyllä. -Ei niistä paljon seuraa ole.
Niiden lukemisessa on kova työ. -Niin on.
Oli kilttiä tuoda paitani. -Niin.
Hyvä on.
Luen kirjeet tänä iltana.
Näkemiin.
Samperi.
Minä autan. -Selvä.
No niin. Mene tuolle puolelle ja ota kiinni suojapeitteestä.
Juuri noin. Takanasi on kiila.
Vedä sitä.
Mistä sinä tupsahdit?
Ajoin moottoripyörällä Ipswichistä.
Olen Rory Lomax.
Lähettikö Reid Moir sinut?
Museoltako?
Olen Edith Prettyn serkku.
Hän soitti ja pyysi tulemaan. Hän sanoi, että tarvitset apuvoimia.
Huomautin, etten osaa juuri mitään, mutta hän ei antanut periksi.
Aivan. No…
Olet ehkä kuullut, että nimeni on Brown.
Basil Brown. -On ilo tavata.
Sataa vielä jonkin aikaa, joten paina puuta.
Taisit kastua, kun ajoit moottoripyörällä Ipswichistä.
Melko lailla. Sade alkoi loppumatkasta.
Laitan tulen hellaan. Otatko teetä?
Kyllä, kiitos.
Luulen, että olemme löytäneet vanhan anglosaksilaivan.
Kun sade hellittää huomenna, näet, mitä meillä on tekeillä.
Onpa jännittävää.
Onhan se.
Hae toinen suojapeite.
Ojentaisitko vasaran?
Hyvä on.
Nosta ylös.
Juuri noin.
Rory!
Hei, nappula.
Saavuin yöllä. Missä äitisi on?
Hän lähti Lontooseen.
Kuka tietää, olemmeko vielä elossa vuoden kuluttua?
Keltaiset ja vihreät pallot ovat kaasun merkkejä.
Punainen räjähteiden.
Punaiset raidat palopommien.
Jos on kadulla ilmahyökkäyksen aikaan,
on osattava reagoida jokaiseen erilaiseen hyökkäykseen.
Älkää heitelkö niitä!
Kiirehdin ehtiäkseni ajoissa.
Vaikuttikohan se?
Mahdollisesti, mutta sairaus on todellinen.
Lapsena sairastamanne reumakuume vahingoitti sydänläppiä.
Niitä ei voi korjata.
Toinen kohtaus voi olla vakavampi.
Tai johtaa kuolemaan.
Onko mitään tehtävissä? -Olisipa minulla parempia uutisia.
Herra Reid Moir saapui miesten seurassa.
Eivät edes pysähtyneet. -He ovat täällä luvatta. Missä he ovat?
He ovat matkalla kummuille. -Hae heidät äkkiä.
Lyons?
Olen lueskellut Osebergin laivasta. Se on Norjasta löytynyt viikinkilaiva.
Keskellä oli hautakammio.
Siinä oli katto. Vähän kuin Nooan arkki.
Tässä ollut katto olisi sortunut jo aikoja sitten.
Katso tätä rajaa. Maanpinta on korkeammalla, mutta multa on tummempaa.
Luuletko, että alla on jotain?
Saamme sen ehkä selville tänään.
Sus siunatkoon!
Tämä on uskomatonta.
Ipswich Museum on ylpeä työstään, ja huomaatte varmasti työn laadun.
Pysähtykää siihen paikkaan. -Anteeksi, mitä?
Kaivaus on hauras. Se ei ole turvallinen. Ei tuon kokoiselle miehelle.
Tekö tämän takana olette? -Niin. Olen Basil Brown, kaivaja.
No, Basil Brown, kaivaja.
Olen Charles Phillips, arkeologi,
ja tämä löytö on valtakunnan tason kiinnostuksen kohde.
British Museum ottaa siis ohjat.
Työnne -
näyttää onneksi kelvolliselta,
mutta kaivauspalveluitanne ei enää tarvita.
Ymmärränkö oikein, että otatte henkilökohtaisesti vastuun?
Grimes, en ole nähnyt mitään vastaavaa.
Aivan. -Brailsford, peruuta kaikki menoni.
Selvitä, keitä on saatavilla. Tarvitsemme Piggottin.
Etsi meille majapaikka mahdollisimman läheltä.
Tummempi maa-aines keskellä näyttää lupaavalta.
Lopetelkaa, miehet. Älkää siirtäkö enää kiveäkään.
Anteeksi.
En ole palveluksessanne.
Olen rouva Prettyn palveluksessa ja jatkan töitä, kunnes hän määrää toisin.
Ei maakuntamuseon tilapäinen työryhmä voi tätä hoitaa.
Rouva Prettykin ymmärtänee sen.
John, tarvitsen vain hetken. Hän haluaa kuulla tämän.
Hyvä on. Odota tässä. -Selvä.
Hän tapaa sinut huomenna kello 10.30. -Haluan kertoa, mitä löysin.
Älä yritä! -Haluan kertoa, mitä löysin.
John!
Lähtikö hän, herra Grateley?
En ole Grateley.
Anteeksi, että häiritsen, mutta luulen,
että olemme löytäneet laivan hautakammion.
Tietääkö herra Phillips? -En ole hänen palveluksessaan.
Mitä te toivotte?
Hän ilmoitti juuri, että työministeriön määräyksestä -
kaivaus siirtyy hänen hallintaansa.
No,
se siitä sitten.
Voin jatkaa vielä päivän verran, jos toivotte niin.
Voitteko huonosti, rouva Pretty?
Voisitteko -
soittaa puolestani kelloa?
Toki.
Hän ei saa sanella ehtoja. Laiva löytyi teidän ansiostanne.
Älkää unohtako, miksi ryhdyitte tähän.
Sanoitte, että teillä oli aavistus. Se osui oikeaan.
Herra Brown on päässyt sisään. -Herra Brown.
Hyvä on.
Voinko tuoda teille jotain? -Hakisitko Ellenin?
Rouva Pretty haluaa, että jatkatte,
joten laitamme teidät töihin.
Pitäkää kaivaus kunnossa.
Kaivakaa 1,2 metriä kumpuhaudan kummaltakin puolelta.
Ja siirtäkää nuo maakasat.
Älkää astuko laivan sisäpuolelle ilman lupaani.
Jatkakaa.
Aiotko alistua tähän, Basil?
Päivää, herra Brown.
Äitiä närästää. -Onpa ikävä kuulla.
Hän kaipaa rauhaa. Tein hänelle tämän.
Se on hieno raketti.
Minne menette?
Minun on mentävä kotiin.
Milloin palaatte?
Olen pahoillani, Robert.
Toden totta.
Mutta herra Brown…
Herra Brown!
Taidan olla vailla töitä.
Phillips ei päästä meitä laivaansa.
Laivaansa? Ihanko totta?
Ajattelin ottaa kuvia. Niistä voisi olla hyötyä. Haittaako?
Ei lainkaan, kunhan et kuvaa minua.
En moiti Brownia. Hän on kunnon mies eikä ansaitse Phillipsin kohtelua.
Et moiti häntä? -Hän lähti aamulla. Etkö tiennyt?
Missä Robert on?
Eikö sinulla ole toista työtä?
Kirjoitan Maynardille. Eiköhän hänellä ole jotain.
Kerroitko rouva Prettylle lähteväsi?
Annan hänen huomata sen itse.
Senkö hän saa kiitokseksi antamastaan mahdollisuudesta?
En saa tästä kunniaa. Nimeäni ei edes mainita.
Otitko työn kunnian takia? -Jäisinkö työmieheksi?
Siksikö olet aina kaivanut ansaiten hädin tuskin vuokrarahat?
Kaivan, koska olen siinä hyvä.
Koska niin isä opetti, ja hänen isänsä hänelle.
Koska jos näytät minulle kourallisen Suffolkin maata,
tiedän, kenen mailta se on.
Siinä vastauksesi.
Anteeksi. Tunnetteko Basil Brownia?
Tiedättekö, missä hän asuu? -Tunnen hänet.
Hän asuu kylän ulkopuolella. Tuolla päin. -Kiitos paljon.
Löysin sen laivan.
En ole Cambridgen tutkija, mutta hoksasin, mitä siellä on.
Samoin Jacobs ja Spooner, eikä kukaan muista sitä.
Et voi tietää sitä.
Jos et ole paikalla, mahdollisuus on vielä pienempi.
Sanot aina, ettei työsi ole mennyttä eikä nykyhetkeä varten, vaan tulevaa,
jotta tulevat sukupolvet tietävät, mistä he tulivat.
Lanka, joka yhdistää heidät esi-isiin. Etkö sinä niin aina sano?
Jotain sinne päin.
Miksi te muuten leikkisitte mullassa, kun muut valmistautuvat sotaan?
Koska sillä on merkitystä, eikö?
Merkitys, joka kantaa kauemmas kuin edessä oleva sota.
Helvetti soikoon.
Tuo on Robert.
Robert?
Robert!
Herra Brown.
Tulitko koko matkan pyörällä?
Te lupasitte.
May!
Lupasitte näyttää kosmoksen. Te lupasitte.
Hyvät hyssykät, kuka se täällä on? -Robert Pretty.
Olen rouva Brown.
Sinulla lienee melkoinen jano pitkän pyörämatkan jälkeen.
Tule.
Haetaan kupillinen maitoa. -Pitkä matka.
Tietääkö äitisi, että olet täällä ja pyöräilit tänne?
Otanko pyöräsi? -Jäikö kinkkua, May?
Minun täytyy soittaa rouva Prettylle.
Kiitos. -Hän on kunnossa. Hän on sisällä.
Tätä tietä. -Kiitos.
Olimme huolissamme. -Niin. Hän on… Tässä on May, vaimoni.
Rouva Pretty. -Kiitos paljon.
Hänestä ei ole ollut vaivaa. Kiva poika.
Rouva Brownilla on soittorasia, joka on koristeltu simpukankuorilla.
Haluaisitko nähdä sen?
Meistä on ollut jo tarpeeksi vaivaa.
Mitä oikein ajattelit?
Olisit voinut eksyä tai kuolla.
Mitä oikein ajattelit? -Anteeksi, äiti.
Robert tuli muistuttamaan lupauksestani.
Lupasin näyttää hänelle tähtiä kaukoputkellani.
Vai mitä?
Palaatteko siis?
Palaan. Kyllä.
Kiitos.
Huomenta!
Huomenta.
Herra Grimes. Tein muistiinpanoja.
Ehkä niistä on hyötyä.
Tässähän säästyy päivien työ.
Ounastelitte kai, mitä maan alla on. -Olette edistynyt hyvin.
Niin tekin.
Kiitos kovasti.
Teitte hyvää työtä.
Pääsimme alkuun.
Phillips. -Kaivaja on palannut.
Huomenta.
Vaikuttaa siltä, että laivan pohjalla voi olla ehjä kammio.
Todella jännittävää.
Entä maailman tapahtumat, C. W.? Miten ne vaikuttavat meihin?
Illan uutisten perusteella -
sota voi alkaa muutaman viikon kuluessa, ja silloin kaikki kaivaukset lopetetaan.
Hoidetaan tämä loppuun.
Herranen aika. -Ohhoh.
Jim! Billy Grimes!
Stuart! -Miten sinä jakselet?
Oikein hyvin. Tässä on vaimoni Margaret.
Peggy. -Rouva Piggott, hauska tavata.
Haluan sanoa, että olin mielissäni, kun pyysitte nimenomaan minua.
Tiedän, että Stuart lähetti teille raporttini Bosniasta.
Oli ystävällistä, että luitte sen.
Niin, oikein virkistävää.
Toivon, että olen luottamuksenne arvoinen. -Varmasti olette.
En ole vielä oikeastaan tehnyt kenttätyötä.
En halua esiintyä kokeneempana kuin olen.
Teillä on kaikki tärkeät ominaisuudet.
Niinkö?
Laiva on hyvin hauras.
Se on hädin tuskin olemassa.
Se hajoaa painon alla.
Painatte varmaankin alle 60 kiloa.
Valvon siis täältä käsin, kun te kevyet olennot kaivatte.
Pyysittekö minua siis kokoni takia?
Arvaus osui oikeaan.
Luojan kiitos Piggott ei nainut possua.
Jatkakaa.
Brailsford, miltä siellä näyttää?
Mitä siinä on?
Hyvä on.
Tarjoan ensimmäisen kierroksen! -Hyvin ystävällistä.
Eikö ollut parisänkyä?
Valitettavasti ei, mutta kyllä tämä käy. Emme halua olla hankalia.
Emme tietenkään.
Olemme onnekkaita, kun saamme olla mukana.
Niin.
Tästä tulee ihanaa.
Haluatko mieluummin tämän sängyn -
vai tuon?
Jospa minä otan tämän.
Etsi tähti ja arvioi, mihin suuntaan se kulkee.
Iltaa, hyvät herrat. -Iltaa, rouva Pretty.
Hei, äiti.
Hei, kultaseni.
Suunnistavatko avaruuslentäjät tähtien avulla?
Aivan taatusti suunnistavat.
Vielä kymmenen minuuttia, komentaja. Sitten sänkyyn.
Näen tähden.
Voi luoja! -Mitä nyt?
Se vain romahti. -Viekää hänet pois sieltä!
Piggot, vedä hänet pois! -Tarkoitukseni ei ollut rikkoa mitään.
Mitä siellä on? -Oletteko kunnossa?
Ruosteisia möykkyjä. -Älä nyt viitsi. Unohtuiko koulutus?
Korrodoituneiden esineiden amorfinen massa.
Tule kamerasi kanssa kuvaamaan se.
Auringossa on todella kuuma.
Pärjään kyllä. Kiitos.
Varokaa, mihin astutte. Tämä voi olla se kammio.
Haluaisitteko ohravettä?
Kiitos. Olenpa kömpelö. -Ette suinkaan.
Ihastuttava hame.
Se on aivan onneton. Minulla ei ollut mitään sopivampaa.
Tulimme suoraan lomamatkalta. -Niinkö?
Niin. -Mennään taloon.
Etsitään jotakin.
Voiko rouva Pretty yhä huonosti?
Hän väittää voivansa mainiosti,
mutta sellainen hän on.
Kirottu sää.
Koko päivä menee hukkaan.
Aikaa on vain vähän, ennen kuin maailmantapahtumat -
sotkevat kaiken.
Tämähän on kuin kilpa-ajo.
Sitten herra Brownin kyvyt menevät hukkaan.
Sehän on erinomainen idea.
Stuart ei löytänyt työstä moitittavaa. Eikö hän voi kaivaa laivan perää esiin?
Herra Brown ei ole pätevä.
Tuohan on silkkaa hienostelua.
Brown!
Brown, tulkaa tänne!
Voi luoja, Margaret.
Anteeksi, unohdin lukita oven.
Kylpyhuone on yhteiskäytössä neljän muun huoneen kanssa.
Olisin voinut olla kuka tahansa. Olisin voinut olla Grimes tai Phillips.
Muttet ole. Olet aviomieheni.
Miltä luulet, että minusta tuntuisi, jos he näkisivät sinut siinä tilassa?
Missä tilassa?
Tässäkö?
Jestas, minä… Lopeta. Olisit varovaisempi.
Menen itse nyt kylpyyn ikuisuuden odotettuani.
Herra Spooner. -Aivan.
Huomenta, herra Piggott. -C. W.
Olisit herättänyt minut.
En halunnut.
Saavuin takiasi myöhässä.
Varovasti, Stuart. Siinä on hauras kohta.
Hauras. Aivan niin.
Hetki vain.
Olkaa hyvin varovaisia. Ei huolimatonta nostelua.
Varovasti. -Käskystä.
Minä lasken. Yksi, kaksi, kolme.
Nostetaan näin päin.
Älkää liikkuko.
Piggott, katso.
Mistä löysit sen, kulta?
Nokkela tyttö.
Phillips!
Katsokaa tätä. -Katsokaa.
Katsokaa!
Hyvä luoja. -Hänen ilmeensä!
Phillips.
Rouva Pretty, siellä on lisää. -Täälläkin.
Paljon enemmän.
Voisitteko katsoa tätä?
Löysin sen lankkujen välistä.
Uskon, että se on Merovingien kultakolikko 500-luvulta.
Ei voi olla.
East Anglian viikingit eivät käyttäneet kolikkoja kuin vasta 800-luvulla.
Luulen, että laiva on vanhempi. -Herra Brown on aina sanonut niin.
Se on anglosaksinen.
Piggott! Grimes!
Pimeä keskiaika! Kautta Jupiterin!
500-luku.
Tämä muuttaa kaiken.
He eivät olleet pelkkiä vaihtokauppaa käyviä rosvoja.
Heillä oli kulttuuria.
Taidetta.
Heillä oli rahaa!
Viikingit ovat pois pelistä.
C. W., katso. -Voi luoja.
Taivaan tähden.
Brown näytti minulle juuri Merovingien kultakolikon.
Näin sen!
Anglosaksinen.
Ällistyttävää.
Oletko täällä retkellä?
En, serkkuni Rory nukkuu siinä.
Eikö hän pääse sisään?
Hänen mielestään sisällä on liian kuuma.
Voin kuvitella. -Hän lähtee kuninkaallisiin ilmavoimiin.
Niinkö? -Paperit saapuvat ihan pian.
Hänestä tulee lentäjä.
Olette kaikki tehneet verratonta työtä.
Brailsford ja Piggott, lastatkaa kulta autoon,
niin viemme ne British Museumiin.
Anteeksi, mitä?
Se lienee loogisin paikka niille.
Lontoo valmistautuu ilmahyökkäyksiin.
British Museumiahan tyhjennetään kalleuksista.
Tämä vietäisiin laboratorioon.
Tämä aarre oli haudassa.
Kuolinsyyn selvityksessä päätetään sen kohtalosta.
Ennen sitä herra Brown, te, joka löysitte tämän suurenmoisen laivan,
veisittekö aarteen talolle?
Kyllä, rouva Pretty.
Kiitos kaikille.
No niin, herrat. Tarvitsen apua. Herra Lomax.
Tämä on poikkeuksellista.
Se kuuluu rouva Prettylle, eikö vain? Se löytyi hänen mailtaan.
Kuolinsyyn selvityksessä päätetään, kuuluuko aarre hänelle vai kruunulle.
Haluatko, että aarre joutuu Ipswich Museumiin?
Toiminko oikein?
Se on jonkun hauta.
Ei, vaan…
Me paljastimme elämän -
ja siksi me kaivamme.
Tänne päin.
Näin on paras.
Kuin lähettiläitä toisesta maailmasta.
Telttailin Robertin isän kanssa.
Hän opetti tunnistamaan lintujen ääniä.
Vieläkin kuullessani satakielen muistan nämä metsät.
Onko täällä satakieliä? -Ettekö ole kuullut niitä?
En.
En ole koskaan kuullut satakieltä. Paitsi radiossa.
On eräs erinomainen sellisti, Beatrice Harrison.
Hän harjoitteli kesäiltaisin puutarhassa.
Kerran hänen soittaessaan asteikkoa satakieli alkoi laulaa mukana.
Hän ei uskonut korviaan,
joten hän alkoi soittaa sonaattia, ja satakieli säesti häntä.
Ihanko totta?
Niin kävi taas seuraavana ja sitä seuraavana iltana.
Neiti Harrison innostui niin, että kertoi siitä BBC:lle.
No? -Muutaman päivän kuluttua -
BBC toi äänityslaitteet neiti Harrisonin puutarhaan.
Hän alkoi soittaa, ja he odottelivat.
Ja -
viimein satakieli alkoi laulaa.
Se lauloi noin 15 minuuttia -
kohoten ja laskien sellon tahdissa.
Eikä.
Kyllä.
Tiedän.
Ihmeellisintä koko jutussa oli se,
että ihmiset, jotka olivat kuunnelleet lähetystä omissa puutarhoissaan -
kertoivat, että muutkin satakielet alkoivat laulaa.
Kuulostaa ihanalta.
Se oli. Se oli ihanaa.
Margaret!
Tule nyt.
Hyvä on.
Hyvää yötä.
Kuulostelen selloja metsässä.
Selloja metsässä…
Olkaapa hyvä, kuomat.
Kaivamme esiin legendaa.
Beowulf. -Arthur, brittien kuningas.
Kippis.
Pimeästä keskiajasta puheen ollen… Näen hädin tuskin tuoppiani.
Mistä tässä on kyse?
Pimennyskokeilusta.
Hyökkääkö Saksa siis tällä kertaa ilmasta?
Viimeksi he tulivat jokea pitkin. -Vuonna 600?
Minä…
Tämä oli suuri päivä. Olen uuvuksissa.
Suottehan anteeksi.
Hyvää työtä, rouva P. Hieno löytö. -Malja nokkelalle vaimollesi.
Tulen mukaan, kultaseni. -Ei. Haluat kai juhlia.
Ota vielä toinen, Piggott. -Minun vuoroni. Laitetaan vielä toiset.
Kysy, käykö maksuksi Merovingien kolikko.
…lehdistön kampanja,
Saksan johtavien valtiomiesten uhkaavat lausunnot,
toistuvat selkkaukset rajalla -
ja liikkeelle pantujen sotajoukkojen määrän jatkuva kasvu -
Puolan rajoilla ovat selvä muistutus tästä…
Pääministerin luona illalla käynyt delegaatio -
pyysi evakuoimaan naiset, lapset ja vammaiset -
siltä varalta, että sota puhkeaa.
...jos joku löytää Buck Rogersin.
Hakekaa vartijat!
Jos he pääsevät pakoon, joudutte robottipataljoonaan.
Ei vielä.
Kultaseni, C. W. pyysi minua viemään korrodoitunutta rautaa laboratorioon.
Se saattaa olla pirstoutunut haarniska, ja palan halusta aloittaa puhdistuksen.
Lähdenkö mukaan?
Et, koska C. W. tarvitsee apuvoimia täällä.
Hän on kovin tyytyväinen sinuun.
Onko?
Otan Brailsfordin mukaan, koska laboratorio on hänen erikoisalaansa.
Ole nyt järkevä, Margaret. -Peggy.
Nimeni on Peggy.
Minulle tulee sinua kova ikävä, Peggy.
Anteeksi, että vien hänet.
Oli ystävällistä kutsua minut.
Ette voi jäädä pubiin ilman miestänne.
Kyllästyisitte kuoliaaksi Phillipsin kanssa.
Oletteko kehittänyt kuvia, herra Lomax?
Pääsin alkuun. Tehtävää riittää. Paperit tulevat päivänä minä hyvänsä.
Rory pääsi kuninkaallisiin ilmavoimiin.
Pitäisikö teitä onnitella?
En tiedä.
Edith-serkku ei onnitellut.
Tämä näyttää herkulliselta.
Bon appétit.
Älä viivy liian pitkään. On myöhä.
Tuo on osittainen kuunpimennys.
Älä juokse.
Voi sentään.
Eikö se ole huono enne?
Niin uskottiin.
Tuntuu kuin jumalat olisivat vihaisia.
Laivan haudanneet ihmiset,
mihin he uskoivat?
No,
he kai purjehtivat jonnekin.
Alas tuonelaan tai ylös tähtiin.
Minne kuoltuamme menemmekin.
Taidamme olla loppumetreillä.
Kuolinsyytutkija otti yhteyttä.
Kuolinsyyn selvitys on perjantaina. Teidän pitää olla paikalla.
Laiva kiinnostaa yleisöä.
Olen kutsunut kaikki katsomaan sitä sen jälkeen.
Kaikkiko?
Kyläläiset tulevat ja ystävät ympäri kreivikuntaa.
Saanen muistuttaa, kuinka hauras kaivausalue on.
Kutsukaa kaikin mokomin perhe ja ystävät.
Rouva Pretty…
Hyvä jumala.
Robert.
Älkää päästäkö ketään uimaan. Virtaus on voimakas.
Nuorukaisia koulutetaan huterilla suuren sodan koneilla.
Mieheni sanoi, että poikia odottaa ilmavoimissa varma kuolema.
Tämä sota käydään kuulemma ilmassa.
Mitä tapahtui, äiti?
Onko hän kunnossa?
Robert on vietävä sisään. -Vienkö hänet?
Hän ei halua lähteä.
Pyydän huolehtimaan minusta.
Kiitos.
Robert.
Niin?
Minua heikottaa.
Kun minua heikottaa, käyn maate -
ja juon lasillisen vettä. -Niinkö?
Yleensä se tepsii. -Sitä minä tarvitsen.
Pitäisitkö kädestäni? -Toki.
Hänen nimensä oli David Atkinson. Hän lensi toista kertaa yksin.
Poliisi ja kuolinsyytutkija saapuivat.
Toin sinulle kuivaa päälle.
Teltalla on kahvia.
Haluaisitko kahvia?
Isäni hukkui -
lomamatkalla Cornwallissa.
Virta vei hänet.
Olen pahoillani. -Voi ei.
Siitä on aikaa.
Hänellä oli epilepsia.
Miksi ryhdyit kuvaamaan?
Se on kai tapa yrittää korjata asioita -
niiden tapahtuessa.
Säilyttää elintärkeät asiat.
Isä antoi minulle kerran vanhan kolikon.
Hän sanoi sen olevan keisari Augustuksen ajalta.
Tunsin Raamatusta tarinan,
jossa Jeesus näytti opetuslapsille kolikon.
"Antakaa siis keisarille, mikä keisarin on."
Niin. Ja minä…
Olin varma, että kolikkoni oli sama, jota Jeesus näytti opetuslapsille.
Ihmettelin, että sain pitää sitä kädessä.
Mitä kolikollesi tapahtui?
Se on tässä.
Ajattelin, että se toisi onnea.
Onko se tuonut?
Jos tuhat vuotta -
kuluisi hetkessä,
mitä meistä jäisi jäljelle?
Tämä.
Ja kellosi osia.
Taskulamppu.
Mukin palasia.
Mutta sinusta ja minusta katoaisivat viimeiset hitusetkin.
Kuuntele.
Mitä?
Lentäjä kuoli, vai mitä?
Kyllä, kulta.
Odota.
Eihän Rory kuole?
Olen pahoillani.
Ei.
Ethän sinä kuole?
Rouva Pretty,
voitteko huonosti?
Ehkä voisitte viedä minut huoneeseeni. -Kyllä, tietysti.
Oletteko kunnossa?
Olen.
Soitanko lääkärin? -Ei, se on vain närästystä.
Rouva Pretty, oletteko kunnossa?
Onpa minusta vaivaa.
Hakisitteko minulle maitoa?
Haen. -Kiitos.
Oletteko varma? -Kyllä, kiitos.
Robert. Kultaseni!
Robert.
Oletko kunnossa?
Robert?
Tiedän, että hän on sairas. Tiedän sen. En voi tehdä mitään.
Miksen voi? Minun pitäisi pystyä auttamaan häntä.
Sinähän autat häntä.
Ei. Hän voi huonommin. Näen sen.
Kun isäni kuoli,
kaikki käskivät minun pitää huolta äidistä.
Mutta epäonnistuin.
Epäonnistuin.
Robert,
kaikki epäonnistuvat.
Joka päivä.
On asioita, joissa emme voi onnistua.
Yritimmepä kuinka kovasti tahansa.
Tiedän, ettet halua kuulla sitä.
Olen vahvempi kuin hän luulee.
Tiedän.
Ehkä voit näyttää sen hänelle.
Nyt -
sinun on paras mennä sisälle.
Tule.
On nukkumaanmenoaika. Tule.
Ilmeisesti koko joukko roskatoimittajia on tulossa.
Joku irvileuka Sunday Mirrorista kysyi,
onko laiva yhä merikelpoinen.
Mitä aarteelle tapahtuu? Siinäpä kysymys.
Saksa on hyökännyt Puolaan… -Oletko nähnyt vaimoani, C. W.?
Kaupunkeja on pommitettu.
Määräykset laivaston, maavoimien ja ilmavoimien liikkeellepanoon -
olivat kuninkaan allekirjoitettavana tänään valtakunnanneuvostossa.
Kuningas ja kuningatar aikovat jäädä Buckinghamin palatsiin toistaiseksi.
Nyt se on menoa.
Kuningatar kävi vierailulla ilmahyökkäysvarotoimien päämajassa.
Tämä saapui juuri.
Minun pitää ilmoittautua ilmavoimiin tänä aamuna.
Kuolinsyyn selvitys on tänään.
Siellä on lääkärintarkastus. En voi jättää sitä väliin. Anteeksi.
Laitoin ruokasaliin valokuvia vieraita varten.
Sanon sinulle tässä ja nyt, että et saa kuolla.
Olen vakavissani. Et saa asettaa itsesi alttiiksi vaaralle.
En tiedä, onko minulla valinnanvaraa.
Robert tulee tarvitsemaan sinua.
Ymmärrätkö?
Huomenta, Robert.
Tänään se tapahtuu. -Vien äidin purjehtimaan.
Tuolla laivalla ei mennä minnekään. Se on vain tiivistä hiekkaa.
Sitä pitää kasassa vain aika.
Sillä ei ole väliä siellä, minne menemme. -Minne?
Tuletko sinä?
Jos minut kutsutaan, tulen.
Huomenta. -Hei.
Ovatko nuo minulle?
Ei, etsin vaimoani.
Hyvästelkää hänet puolestani.
Sain kutsun palvelukseen.
Totta kai.
Onnea matkaan.
Stuart.
Ostin sinulle nämä.
Ihanaa.
Lomax kertoi juuri, että kutsu kävi.
No,
minun on paras lähteä. Hyvästi.
Virallisen sähkeen mukaan Varsovaa on pommitettu tänään kuusi kertaa.
Sähkeessä kerrotaan, että taistelut ovat käynnissä koko rintamalla.
Tiedossa on pirunmoinen sotku.
Tässä. Kuulitteko tulokset?
Otan vain nopeasti kuvan.
Tehkää tietä.
Antakaa tietä.
Tulenko kanssasi autoon? -Tule.
Maynard!
Maynard? Katsoisitko, että vaimoni pääsee sisään?
Toivottavasti voimme puhua myöhemmin.
Rouva Pretty? -Rouva Pretty!
Olen todella pahoillani.
Nämä ihmiset eivät olleet alkukantaisia sotureita.
He olivat sivistynyttä väkeä, uskomattoman taidokkaita.
Pimeä keskiaika ei ole enää pimeä.
Se on kai sherryä. -En tiedä.
Juodaanko nyt vai nostetaanko malja myöhemmin?
Mitä muut tekevät?
Täältä löytyneistä artefakteista on noussut kansallinen kohu.
Tiedätte varmaankin jo, että esineet löytyivät laivan kammiosta.
Tammesta rakennetusta hautalaivasta.
Se on mielestäni kalleuksista hienoin ja kaunein.
Pituus on 27 metriä ja haudattu itä-länsisuunnassa.
Sen löysi ja kaivoi esiin herra Basil Brown.
Basil! -Herra Brown!
Olen todella pahoillani.
Luulin, että ilahtuisitte päätöksestä.
Me kuolemme.
Me kuolemme ja mätänemme.
Elämä ei jatku.
En taida olla samaa mieltä.
Alkaen ensimmäisestä luolan seinällä olevasta kädenjäljestä -
olemme osa jatkumoa.
Eli emme me -
oikeastaan kuole.
Rory laittoi ne esille.
Vallan unohdin.
Istu alas.
Työsi antaa sinulle varmasti paljon,
mutta se ei riitä.
Elämä hujahtaa hetkessä ohi.
Sen olen oppinut.
Siinä on hetkiä, joihin pitää tarttua.
Tulos ei olisi voinut olla parempi.
Koko Suffolk on ollut tukenanne. -Niin.
Näin sinut hänen autossaan.
Puhuiko hän aikeistaan?
Tarjoilun suhteenko?
Aarteen suhteen, hyvä mies. Mitä hän aikoo?
Toivottavasti tekin pidätte Ipswich Museumia sopivana.
Puhutaan toiste. Anteeksi. -Ehdottomasti. Kyllä.
Hän luottaa sinuun.
Älä anna hänen lahjoittaa sitä Ipswichiin. British Museum ostaisi kaiken.
Aarre on tietenkin korvaamaton, mutta on kai hän kohtuullinen.
Pyydättekö minua puhumaan puolestanne?
Ottakaa sitruunakakkua, herra Phillips. Se on oikein raikasta.
Kiitokset siitä, mitä sanoitte. Mieleni teki hurrata.
Poikani on kovin kiintynyt häneen.
Basilkin pitää hänestä.
Ehkä hän voi käydä toisinaan kylässä.
Totta kai. Se olisi mukavaa.
C. W. ehdottaa, että lähtisimme juhliin.
Sinun täytynee mennä ilman minua.
Tuletko perästä?
Minä…
Enpä usko.
En.
Meillä on kummallakin omat polkumme.
Olen nähnyt sinut onnellisena.
Olet silloin kaunis.
Olen onnellinen kanssasi.
Voisin oppia olemaan.
Se olisi sääli.
Stuart! Odotammeko sinua?
Mennään. Tulkaa.
Mene vain.
Mene.
May,
kaivauspaikka on laitettava valmiiksi, ettei mätäneminen jatku.
Siinä on vielä viikon työ.
Sano hyvästit laivavanhukselle.
Pidä siitä huolta.
Etkö halua jäädä yöksi?
Nähdään ensi viikolla.
Peitän rungon säkkikankaalla -
ja kerrostan päälle oksia.
Ne suojaavat sitä mullan painolta.
Kaikki maa-aines laitetaan takaisin.
Se jää ennalleen.
Annan aarteen British Museumiin.
Lahjoituksena.
Siellä sitä katsomaan pääsee eniten ihmisiä.
En ole kertonut heille vielä.
Halusin kertoa ensin teille.
No, sehän on pirunmoinen lahja.
En tiedä, onko kukaan antanut niin suurta lahjaa.
Ilmeisesti ei.
Sanoin myös herra Phillipsille, että työnne on tunnustettava.
Kiitos.
Pitäkää kurssi, herra Brown.
Selvä.
Saavumme atmosfäärin laidalle.
Näetkö sen, äiti?
Purjehdimme kosmokseen.
Näen. Minne olemme matkalla?
Orionin vyöhön. Viemme kuningattaren kotiin.
Minkä kuningattaren?
Laiva on hänen. Hänen väkensä antoi hänelle aarteen pitkälle matkalle.
Ja hän oli surullinen, kun laiva tuli,
koska hän tiesi joutuvansa jättämään kaikki muut.
Hän pelkäsi,
etteivät he pärjäisi ilman häntä,
mutta hän tiesi, että hänen piti seurata kuningasta taivaalle.
Ja niin hän matkasi -
Maan halki ja ylös kosmokseen.
Avaruudessa on se hassu juttu,
että aika on siellä erilaista. Viisisataa vuotta voi mennä hujauksessa.
Kuningatar katsoi alas Maahan.
Hän näki poikansa varttuneen, ja hänestä oli tullut avaruuslentäjä.
Kuningatar tiesi, että kun poika matkustaisi tähtiin,
hän olisi siellä vastassa.
Tänä aamuna Britannian suurlähettiläs Berliinissä -
antoi Saksan hallitukselle viestin,
jossa todettiin, että elleivät he ilmoita kello 11:een mennessä -
vetävänsä joukkonsa pois Puolasta,
maiden välille syttyisi sota.
Minun on nyt kerrottava, että sellaista sitoumusta ei ole saatu,
ja sen vuoksi maamme on nyt sodassa Saksan kanssa.
Voitte kuvitella,
miten katkera isku minulle on, että pyrkimykseni rauhaan epäonnistui.
Hallitus on laatinut suunnitelman,
jonka avulla kansakunta jatkaa toimintaansa -
tulossa olevien kuormittavien päivien aikana,
mutta suunnitelmiin tarvitaan apuanne.
Saatatte osallistua asepalvelukseen tai toimia vapaaehtoisena.
Ilmoittautukaa siis palvelukseen -
saamienne ohjeiden mukaisesti.
On elintärkeää, että jatkatte töitänne.
Jumala siunatkoon teitä kaikkia.
SUTTON HOON AARRE OLI TOISEN MAAILMANSODAN AJAN -
PIILOSSA LONTOON METROASEMALLA.
SE ASETETTIIN NÄYTTEILLE YHDEKSÄN VUOTTA EDITHIN KUOLEMAN JÄLKEEN.
BASIL BROWNIN NIMEÄ EI MAINITTU.
VASTA VIIME VUOSINA BASILIN AINUTLAATUINEN PANOS -
ARKEOLOGIALLE ON TUNNUSTETTU.
HÄNEN NIMENSÄ ON EDITHIN NIMEN RINNALLA -
BRITISH MUSEUMIN PYSYVÄSSÄ NÄYTTELYSSÄ.
POHJAUTUU JOHN PRESTONIN ROMAANIIN
Tekstitys: Sirpa Kaajakari